Ρωσία – ΗΠΑ: Κρίσιμες συνομιλίες για Ουκρανία | OPEN TV\nκαταχωρήθηκε: Δευτέρα 10 Ιανουαρίου 2022 20:02\nΝέος κύκλος συνομιλιών στη Γενεύη, μεταξύ Ουάσιγκτον και Μόσχας, με φόντο το ουκρανικό ζήτημα. Με τις δυο πλευρές να χαρακτηρίζουν δύσκολες τις συνομιλίες, ο Άντονι Μπλίνκεν διαμηνύει ότι πρέπει να γίνουν αμοιβαίοι συμβιβασμοί. Στις Βρυξέλλες καταφτάνουν Ουκρανοί διπλωμάτες, για να προετοιμάσουν το έδαφος, ενόψει του συμβουλίου ΝΑΤΟ – Ρωσίας την Τετάρτη.\nΝαι μεν… αλλά οι Αμερικανοί στην απάντησή τους για τον EASTMED Στέλνουν τον στρατό στην Αττική Οδό Θαμμένα στο χιόνια για ακόμα μία φορά τα Βίλια Σκληρή μάχη να κρατηθεί ανοιχτή η Εθνική Οδός στο Μαρτίνο Χιονοθύελλα στο Αρτεμίσιο – Μάχη να μείνει ανοιχτή η Εθνική Εκατοντάδες οδηγοί εγκλωβισμένοι στη Λεωφόρο Μαραθώνος Ξεκίνησε η επιχείρηση απεγκλωβισμού από την Αττική Οδό Στο έλεος του χιονιά χιλιάδες οδηγοί στην Αττική Οδό Χιλιάδες οδηγοί παραμένουν εγκλωβισμένοι Ο χιονιάς χτυπάει με σφοδρότητα την Εύβοια Εύβοια: Προβλήματα στην ηλεκτροδότηση και το οδικό δίκτυο Χωρίς φαγητό έμειναν οι ασθενείς στο «Σωτηρία»


Όλα τα σενάρια για τα Play Off στη Σούπερ Λίγκα - Νέα Κρήτη\nΌλα τα σενάρια για τα Play Off στη Σούπερ Λίγκα\nΗμερομηνία δημοσίευσης: 17/04/2016, 22:14\nΤελευταία ενημέρωση: 17/04/2016, 22:26\nΑνακατατάξεις στην ειδική βαθμολογία των πλέι-οφ φέρνει η σημερινή ήττα της ΑΕΚ στη Λιβαδειά, στην περίπτωση που ο Πανιώνιος δεν αδειοθοτηθεί τελικά και η ΑΕΚ δεν καταφέρει με την έφεση της να πάρει τους τρεις βαθμούς.\nΑκολουθούν τα τέσσερα σενάρια που υπάρχουν αυτή τη στιγμή.\nΜε Πανιώνιο (να παίρνει άδεια) και δίχως η ΑΕΚ να πάρει πίσω τους βαθμούς:\nΣε αυτή την περίπτωση ο Παναθηναϊκός τερματίζει με 55, η ΑΕΚ με 54, ο ΠΑΟΚ με 45 και ο Πανιώνιος με 44. Η ειδική βαθμολογία διαμορφώνεται ως εξής:\nΜε ΠΑΣ Γιάννενα (αντί του Πανιωνίου στην πεντάδα) και δίχως η ΑΕΚ να πάρει πίσω τους βαθμούς:\nΣε αυτή την περίπτωση ο Παναθηναϊκός έχει 55, η ΑΕΚ 54, ο ΠΑΟΚ 45 και ο ΠΑΣ που θα είναι 6ος θα έχει 42, αλλά η βαθμολογία θα διαμορφωθεί με βάση τους δικούς του πόντους που είναι 42. Άρα σε αυτή την περίπτωση ο Παναθηναϊκός παίρνει επιπλέον πόντο στην ειδική βαθμολογία αφού το +13 διά του 5 του δίνει πηλίκο 2.6, που με τη στρογγυλοποίηση πάει στο 3. Βαθμό θα έχει και ο Δικέφαλος του Βορρά σε αυτή την περίπτωση.\nΜε Πανιώνιο και με την ΑΕΚ να παίρνει πίσω τους τρεις πόντους:\nΣτην περίπτωση που στην ΑΕΚ επιστραφούν οι τρεις βαθμοί, τότε η «Ένωση» έχει 57, ο Παναθηναϊκός 55, ο ΠΑΟΚ 45 και ο Πανιώνιος 44. Στην περίπτωση αυτή η ΑΕΚ ξεκινά με επιπλέον βαθμό, δηλαδή με τρεις έναντι δύο των «πράσινων» και χωρίς πόντο ΠΑΟΚ και Πανιώνιος.\nΜε ΠΑΣ Γιάννενα (στην πεντάδα) και με την ΑΕΚ να παίρνει πίσω τους τρεις πόντους:\nΣτην περίπτωση που στην ΑΕΚ επιστραφούν οι βαθμοί και η ομάδα που θα πάρει την τελευταία θέση στα πλέι-οφ είναι ο ΠΑΣ τότε, η «Ένωση» και το «τριφύλλι» θα έχουν από τρεις πόντους στην εκκίνηση και με έναν θα ξεκινήσει ο ΠΑΟΚ.


Σύσκεψη Τοπικής Επιτροπής βόλεϊ παρουσία του προέδρου της ΕΟΠΕ | Ρ.Σ.Φ.Π. Τελχινίς\nΣύσκεψη Τοπικής Επιτροπής βόλεϊ παρουσία του προέδρου της ΕΟΠΕ\n18 Σεπτεμβρίου 2015 στο 01:42 | Αναρτήθηκε στις Τελχινίς | Σχολιάστε\nΤην Τετάρτη (16/9) πραγματοποιήθηκε σύσκεψη των αθλητικών σωματείων, μελών της Τοπικής Επιτροπής Πετοσφαίρισης Δωδεκανήσου, με θέματα τον ορισμό του νέου προεδρείου της Τοπικής Επιτροπής και τα φετινά πρωταθλήματα.\nΗ συνάντηση, που φιλοξενήθηκε στη Λέσχη του Διαγόρα, έγινε παρουσία του προέδρου της Ελληνικής Ομοσπονδίας Πετοσφαίρισης ( Ε.Ο.ΠΕ.) κου Αχιλλέα Μαυρομάτη.\nΟ κ. Μαυρομάτης ανέλυσε τον τρόπο που θα χρηματοδοτηθούν φέτος τα πρωταθλήματα και ενημερώθηκε από τους εκπροσώπους των σωματείων για τα προβλήματα και τις ιδιαίτερες συνθήκες πραγματοποίησης των πρωταθλημάτων στις νησιωτικές περιοχές.\nΤην Παρασκευή (18/9) σε νέα συνάντηση των σωματείων, το κάθε σωματείο θα προτείνει τον εκπρόσωπό του για το νέο προεδρείο της Τοπικής Επιτροπής Βόλεϊ, την έγκριση του οποίου θα δώσει η Ε.Ο.ΠΕ.


Ολυμπιακός - Φερεντσβάρος 10-10, 3-4 πέναλτι: Γλίστρησε το τρόπαιο μέσα από τα χέρια του... - Fosonline\nΟλυμπιακός - Φερεντσβάρος 10-10, 3-4 πέναλτι: Γλίστρησε το τρόπαιο μέσα από τα χέρια του...\nΣάββατο, 08 Ιουνίου 2019 22:54\nΠαρά την επική ανατροπή στο 4ο οκτάλεπτο (10-10 από 7-10) στον μεγάλο τελικό του LEN Champions League, ο Ολυμπιακός έχασε το τρόπαιο μέσα από τα χέρια του στα πέναλτι (3-4) κόντρα στη Φερεντσβάρος...\nΟ Ολυμπιακός ξεκίνησε νευρικά. Δέχθηκε ένα γρήγορο γκολ από τον Μέζεϊ απάντησε με τον Γενηδουνιά στον παραπάνω, ωστόσο οι «ερυθρόλευκοι» δεν είχαν καλές επιλογές όταν έπαιρναν αποβολές (1/4 στην πρώτη περίοδο) ενώ εκτός του γκολ από το Μέζεϊ που θα μπορούσε να αποφευχθεί, δέχθηκε και γκολ στην κόντρα. Ούτε αμυντικά λειτουργούσε σωστά ο Ολυμπιακός, απέναντι στη Φερεντσβάρος που είχε περισσότερη ενέργεια, τουλάχιστον σε αυτό το πρώτο οκτάλεπτο. Το καλό για τους Πειραιώτες ήταν το 0/2 στο λιγότερο.\nΣτο δεύτερο οκτάλεπτο ο Ολυμπιακός βρήκε ένα γρήγορο τέρμα με τον Γενηδουνιά (πέναλτι) αλλά η συνέχεια δεν ήταν αυτή που ήθελε ο Θοδωρής Βλάχος. Η άμυνα των Πειραιωτών δεν λειτούργησε καλά με τη Φερεντσβάρος να σκοράρει για πρώτη φορά στον παραπάνω (1/4) ενώ κατάφερε να ανεβάσει τη διαφορά και στα τρία γκολ με τέρμα στην κόντρα από τον Ντένες Βάργκα (2-5). Ο Θρύλος δεν τα παράτησε και απάντησε, βγάζοντας για ακόμη μια φορά ψυχή και καρδιά. Με τον Φουντούλη (έξοχη πάσα Μυλωνάκη) έγινε το 3-5 και στη συνέχεια στον παραπάνω ο Αργυρόπουλος έφερε τον τελικό στο γκολ (4-5), 2.53 για το τέλος του ημιχρόνου.\nΗ Φερεντσβάρος όμως που μέχρι εκείνο το σημείο, είχε προβλήματα στον παραπάνω, κατάφερε να σκοράρει τρεις συνεχόμενες φορές στην επίθεση με παίκτη παραπάνω βελτιώνοντας τα ποσοστά της (το 1/4 έγινε 4/7) και έτσι κατάφερε να διατηρήσει τη διαφορά των τριών τερμάτων. Μάλιστα το τελευταίο γκολ του Βάμος (τέσσερα δευτερόλεπτα πριν από το τέλος) ήταν...μαχαιριά (5-8), αφού λίγο νωρίτερα είχε σκοράρει ο Ομπράντοβιτς (5-7). Φυσικά η άμυνα ήταν αυτή που...πλήγωσε στο α’ μέρος τον Ολυμπιακό που είχε 3/7 στον παίκτη παραπάνω. Το ευχάριστο ήταν πως ο Ντένες Βάργκα φορτώθηκε με δυο ποινές αλλά είχε δυο ποινές και ο Σκουμπάκης για τον Ολυμπιακό.\nΣτο τρίτο οκτάλεπτο, ο Ολυμπιακός μπήκε εξαιρετικά. Σκόραρε με τον Γενηδουνιά στον παραπάνω, έβγαλε άμυνες ενώ η Φερεντσβάρος είχε κι ένα χαμένο πέναλτι με τον Γιάνγκερ (δοκάρι) 5.12 για το τέλος της περιόδου με το σκορ στο 6-8. Μάλιστα στη συνέχεια, ο Μουρίκης με ένα απίθανο χαστούκι σκόραρε εκμεταλλευόμενος την φοβερή πάσα του Δερβίση (7-8). Ξανά ο τελικός στο γκολ αλλά στην επόμενη επίθεση το κακό για την ομάδα του Θοδωρή Βλάχου ήταν διπλό. Ο Σκουμπάκης χρεώθηκε με τρίτη ποινή και πήγε οριστικά στον πάγκο και ο Μίτροβιτς και πάλι στον παραπάνω έγραψε το 9-7 για την Ουγγρική ομάδα. Οι «ερυθρόλευκοι» δεν τα παράτησαν, έβγαλαν μια σημαντική άμυνα στο λιγότερο και στη συνέχεια πήραν αποβολή που ήταν η τρίτη για τον αρχηγό των Ούγγρων Ντένες Βάργκα. Το σουτ του Γούνα δεν βρήκε στόχο, ο Ολυμπιακός δεν μείωσε και στη συνέχεια ο Γιάνγκερ και πάλι στον παραπάνω πέτυχε το 7-10 σε ένα διάστημα όπου οι Πειραιώτες είχαν τις ευκαιρίες για να μείνουν μέσα στον τελικό αλλά δεν τις εκμεταλλεύθηκαν. Υπήρχαν ακόμη οκτώ λεπτά.\nΟ Γενηδουνιάς με ένα ακόμη γκολ (περιφέρεια) πριν καλά-καλά ολοκληρωθεί το πρώτο λεπτό, μείωσε σε 10-8 για τον Ολυμπιακό που έπαιζε καταπληκτική άμυνα και στο λιγότερο και στην περιφέρεια. Στα μισά της περιόδου, σε παίκτη παραπάνω ο Μυλωνάκης έβγαλε φάτσα με το γκολ τον Φουντούλη αλλά ο πορτιέρε της Φερεντσβάρος είπε "όχι" αλλά ο Θρύλος δεν είχε πει την τελευταία του κουβέντα. Ο Φουντούλης από την περιφέρεια 2.12 για το τέλος μείωσε σε 10-9 και ο τελικός έγινε θρίλερ, με το Γενηδουνιά 1.36 για το φινάλε να διαμορφώνει το 10-10. Η άμυνα και ο Πάβιτς κράτησαν και ο Βλάχος κάλεσε τάιμ άουτ. Η μπάλα δεν πέρασε στον Μουρίκη (δεν μπορούσε) και έτσι ο Ολυμπιακός πήγε στο πεντάμετρο. Ο Φουντούλης το πήρε αλλά το σουτ ήταν κλεισμένο και η λόμπα πήγε πάνω στον τερματοφύλακα. Στην τελευταία επίθεση, η Φερεντσβάρος πήρε την αποβολή αλλά ο Πάβιτς είπε όχι στον Κάλαϊ 10’’ πριν από το τέλος και έτσι ο τελικός πήγε στα πέναλτι!


Πέθανε ο Δημήτρης Μητροπάνος | InfoKids\nReturn to Content Αρχική › InfoMommy › Νέα › Πέθανε ο Δημήτρης Μητροπάνος Πέθανε ο Δημήτρης Μητροπάνος Πανελλήνια συγκίνηση για το θάνατο του μεγάλου τραγουδιστή. Ο Δημήτρης Μητροπάνος άφησε σήμερα την τελευταία του πνοή σε ηλικία 64 ετών. Σύμφωνα με τις πρώτες πληροφορίες υπέστη καρδιακό επεισόδιο και κατέληξε από πνευμονικό οίδημα. Τα τελευταία χρόνια είχε αντιμετωπίσει αρκετά προβλήματα υγείας.\nΓεννήθηκε στην Αγία Mονή, μια συνοικία έξω από τα Τρίκαλα -από την οποία καταγόταν η μητέρα του- στις 2 Απριλίου του 1948. Μετά την τρίτη γυμνασίου, το 1964, κατεβαίνει στην Αθήνα και προτού τελειώσει το γυμνάσιο άρχισε να δουλεύει σαν τραγουδιστής.\nΣτην ίδια ηλικία, έπειτα από παρότρυνση του Γρηγόρη Μπιθικώτση, τον οποίο γνώρισε σε μία συγκέντρωση της εταιρίας του θείου του, στην οποία τραγούδησε, επισκέφτηκε την Κολούμπια. Εκεί γνώρισε τον Γιώργο Ζαμπέτα, τον οποίο μνημονεύει ως μεγάλο του δάσκαλο και δεύτερο πατέρα. Το 1966 ο Μητροπάνος συναντάται για πρώτη φόρα με τον Μίκη Θεοδωράκη και ερμηνεύει μέρη από τη «Ρωμιοσύνη» και το «Άξιον Εστί» σε μια σειρά συναυλιών στην Ελλάδα και την Κύπρο.\nΣτην πορεία που χάραξε στο δρόμο του λαϊκού έντεχνου, το 1972 είναι ένας σημαντικός σταθμός: Ο συνθέτης Δήμος Μούτσης και ο ποιητής-στιχουργός Μάνος Ελευθερίου κυκλοφορούν τον «Άγιο Φεβρουάριο», με ερμηνευτές τον Μητροπάνο και την Πετρή Σαλπέα, σηματοδοτώντας ένα σταθμό στην ελληνική μουσική. Τον Ιούλιο του 1999, ο Μητροπάνος και ο Μούτσης θα ξαναβρεθούν επί σκηνής στο Ηρώδειο με την Δήμητρα Γαλάνη και την σοπράνο Τζούλια Σουγλάκου για δυο μουσικές βραδιές στο πλαίσιο του Φεστιβάλ Αθηνών. Οι συναυλίες αυτές ηχογραφούνται ζωντανά και κυκλοφορούν σε διπλό CD δύο μήνες αργότερα. Ακολουθούν «Ο Δρόμος για τα Κύθηρα» του Γιώργου Κατσαρού και «Τα συναξάρια» του Γιώργου Χατζηνάσιου, έργα υψηλής ποιότητας αλλά και μεγάλης απήχησης στην ελληνική κοινωνία.\nτραγουδιστές Αμαλία Παπαδοπούλου Τρίτη, 17 Απρίλιος, 2012 στην κατηγορία\n«Τα ταξίδια του Τεμπέλη Δράκου»: To cd που αγαπούν τα παιδιά όλων των ηλικιών παρουσιάστηκε στο Public! Η Κέλλυ Κελεκίδου μιλά στο infokids.gr: "Θα συμβούλευα τον Θάνο να μην είναι εγωιστής και μακριά από τα ναρκωτικά" Η Ειρήνη Δούκα μιλά στο infokids.gr για τις εμφανίσεις της με τον Greggy K, τους C-real, την κοινωνική αφύπνιση και άλλα πολλά Η Χάιντι Κλουμ ευχαρίστησε τους θαυμαστές της για τη στήριξη στο διαζύγιό της Rihanna, η πρώτη γυναίκα καλλιτέχνις με 2 δισ. επισκέψεις στο internet Σύνεντευξη του Γιώργου Λιανού στο infokids.gr: Πατέρας γίνεσαι, δεν το μαθαίνεις από βιβλία! ← Προηγούμενο ΆρθροΒιωματικό Εργαστήριο για Γονείς: «Μεγαλώνοντας παιδιά τον 21ο αιώνα» Επόμενο Άρθρο →"Faces" στη Στέγη Γραμμάτων & Τεχνών Χρησιμοποιήστε τον


NewsIT Αθλητικα Ποδοσφαιρο Η Διεθνης Αμνηστια εκανε παρεμβαση για την πωληση της Νιουκαστλ\nΤις ανησυχίες της, σχετικά με την εξαγορά της Νιούκαστλ αντί 300 εκατομμυρίων λιρών από μια κοινοπραξία αγοραστών με επικεφαλής το Ταμείο Δημόσιων Επενδύσεων της Σαουδικής Αραβίας, εξέφρασε η Διεθνής Αμνηστία, με επιστολή της στην Premier League.\nΕν μέσω της πανδημίας του κορονοϊού, η Νιούκαστλ ετοιμάζεται να αλλάξει… επίπεδο στην Premier League, καθώς μπήκε πλέον στην τελική ευθεία η διαδικασία της εξαγοράς του πλειοψηφικού πακέτου των μετοχών της, από τη σαουδαραβική Public Investment Fund.\nΑυτή τη στιγμή, έχει γίνει η ανταλλαγή των σχετικών συμβολαίων, ενώ οι επενδυτές έχουν καταβάλει μία προκαταβολή από τα 300 εκατομμύρια λίρες που θα είναι το συνολικό κόστος της αγοράς των μετοχών.\nΜέσω επιστολής της, όμως, η Διεθνής Αμνηστία ζητά από την Premier League να εξετάσει την κατάσταση των ανθρωπίνων δικαιωμάτων στην Σαουδική Αραβία, πριν εγκρίνει την πώληση της Νιούκαστλ.\nΗ διευθύντρια της Διεθνούς Αμνηστίας του Ηνωμένου Βασιλείου, Κέιτ Άλεν , τόνισε ότι η Premier League πρέπει να θέσει ερωτήσεις σχετικά με αυτήν τη συμφωνία: «Η κρίση που προκάλεσε η πανδημία του κορονοϊού έδωσε φως στην ανάγκη για δίκαιη μεταχείριση παικτών και προσωπικού. Υπάρχει τώρα κίνδυνος ότι η πανδημία να «χρησιμοποιηθεί» ώστε να ληφθεί μία απόφαση που δεν θα είναι ηθική. Όλες οι εταιρείες πρέπει να προστατευθούν από εκείνους που παραβιάζουν τα ανθρώπινα δικαιώματα και έτσι πρέπει να είναι στο αγγλικό ποδόσφαιρο. Δεν θέλουμε να ακυρωθεί η διαπραγμάτευση, αλλά η Premier League να εξετάσει την κατάσταση των ανθρωπίνων δικαιωμάτων στη Σαουδική Αραβία».\nΔΙΕΘΝΗΣ ΑΜΝΗΣΤΙΑΝΙΟΥΚΑΣΤΛΠΡΩΤΑΘΛΗΜΑ ΑΓΓΛΙΑ


ΕΛΛΗΝΕΣ ΒΑΤΡΑΧΑΝΘΡΩΠΟΙ: Παντελής Ζερβός, ζωή σαν τραγωδία\nΠαντελής Ζερβός: Ο ηθοποιός που έζησε την τραγωδία\nΟι τελευταίοι σεισμοί στην Κεφαλονιά, που ευτυχώς δεν προκάλεσαν ανθρώπινες απώλειες, μου έφεραν στην μνήμη ένα άρθρο που διάβασα πριν δύο μήνες και αφορούσε την τραγική ιστορία ενός μεγάλου και συμπαθέστατου ηθοποιού του Παντελή Ζερβού. Αξίζει να σας την μεταφέρω για να δείτε πως κάποιες φορές η ζωή, η τύχη και η ανθρώπινη επιπολαιότητα και απροσεξία δημιουργούν ανθρώπινες απώλειες.\nΑναρτήθηκε από O.Y.K. 65 στις 07:59


Γκάνα - Ουγκάντα 1 & Ένα 7άρι δευτεριάτικοΜια δυάδα που πληρώνει πολύ καλά είναι η πρότασή μου για σήμερα. Οι Τορίνο και Μίλαν πρωτίστως δεν θέλουν να χάσουν σήμερα και το Χ Μια τριάδα, δυο δυάδεςΤρία παρολάκια αποτελούν την πρότασή μου για σήμερα. Η τριάδα της Betshop έχει απόδοση 8,55, και οι δύο δυάδες του Stoiximan, 4,41 και 5,79 αντίστοιχα. Η Live Ρουλέτα μοιράζει 1000€ κάθε εβδομάδα! Μπορείς να κερδίσεις;Κάθε τουρνουά διαρκεί 7 ημέρες... Έχεις τη δυνατότητα να μπεις και να παίξεις οποιαδήποτε στιγμή σε ένα από τα τραπέζια που διαθέτει ο Stoiximan Casino. ΤΡΕΙΣ ΙΣΟΠΑΛΙΕΣ ΣΤΟ ΣΥΣΤΗΜΑ\nΣτο σημερινό σύστημα συμπεριέλαβα 3 ισοπαλίες, από τα κύπελλα Ισπανίας, Ιταλίας και το λιγκ καπ Γαλλίας. Καλά πληρώνουν και τα 2 ματς με 2-3 γκολ, αλλά και ο μοναδικός άσος. Ιδού το σύστημα με τις 6 μεγάλες αποδόσεις:\n120. ΠΑΡΜΑ-ΚΑΛΙΑΡΙ 1 2,00\n123. ΣΟΣΙΕΔΑΔ-ΒΙΓΙΑΡΕΑΛ Χ 3,25\n129. ΤΟΤΕΝΑΜ-ΜΠΕΡΝΛΙ 2-3 ΓΚΟΛ 2,00\n130. ΛΙΛ-ΝΑΝΤ Χ 3,00\n131. ΤΟΡΙΝΟ-ΛΑΤΣΙΟ Χ 3,05\n132. ΜΠΕΝΦΙΚΑ-ΑΡΟΥΚΑ 2-3 ΓΚΟΛ 2,00


- Ένα σπάνιο dvd με συνεντεύξεις , στίχους και αποσπάσματα από συναυλίες των Oasis θα μοιράσει το ΝΜΕ με το τεύχος που θα βγει Ελλάδα την άλλη εβδομάδα. Αυτά σαν προπομπό του νέου τους δίσκου.\n- Σε ένα μήνα από σήμερα, κυκλοφορεί ένα EP των Antony & the Johnsons Another World, ως προπομπός του νέου του άλμπουμ που θα κυκλοφορήσει στις 21 Ιανουαρίου και θα ονομάζεται The Crying Light. Το EP θα περιέχει 5 κομμάτια, ενώ θα συνοδεύεται από ένα εξαιρετικό εξώφυλλο.\n- Οι Radiohead έχουν ήδη ξεκινήσει να ετοιμάζουν κομμάτια για το νέο τους άλμπουμ. Ο κιθαρίστας Εντ Ο Μπρεϊεν, μιλώντας στο BBC, αποκάλυψε πως είναι πολύ ευχαριστημένοι από τη μουσική που έχουν γράψει μέχρι τώρα και πως συνεχίζουν να γράφουν, γιατί “είναι υπέροχο συναίσθημα.\n- Εναντίον της ψηφιακής μουσικής τάχθηκε ο Σερ Κλιφ Ρίτσαρντ, υποστηρίζοντας πως η ποιότητα των ΜP3 δεν είναι η ίδια με των CD. O Βετεράνος τραγουδοποιός, εξήγησε πως προτιμάει να βάζει 6 CD στο player του και να τα αφήνει να παίζουν για 2-3 μέρες, α πό τα να ακούει MP3 αρχεία.\n- Metallica – Death magnetic\nΧαράς ευαγγέλια για τους φίλους του μεταλλικού ροκ με την επιστροφή των ινδαλμάτων τους σε παραγωγή Rick Rubin. Πιο δυνατοί από ποτέ και στον ήχο, έχουν πάρει και καλές κριτικές και από έντυπα εκτός metal!\n- Bomb The Bass – Future chaos\nΑπό τους σημαντικούς της αναγέννησης της χορευτικής ποπ στη Βρετανία στα τέλη των 80’ς ο Tim Simenon επιστρέφει ξανά με το όχημά του.\n- Ne-Yo – The year of the gentleman\nH pop πλευρά του R&B από έναν δίσκο που μάλλον επαναλαμβάνει πολλά χιλιοακουσμένα!\n- Τhe Streets – Everything is borrowed\nΠάντα κάτι διαφορετικό έχει να μας πει ο Mike Skinner μέσα από τους ξεχωριστούς στίχους του.\n- Αmanda Palmer – Who killed Amanda Palmer\nΖωντανή είναι η κοπέλα από τη Βοστώνη , που μέσα από τις μπαλάντες της κλείνει το βλέμμα στους Beach Boys.\n- Little Man Tate – Nothing worth having comes easy\nΣκληρός Βρετανικός indie ήχος με επιρροές από Libertines και Arctic Monkeys.\n1(2) Bloc Party – Mercury\n2(4) Glasvegas – Daddy’s gone\n3(1) The Verve – Love is noise\n4(3) The Presets – This boy’s in love\n5(6) Νoah and the whale - 5 years time\n6(9) Beck – Gamma Ray\n7(8) Ida Maria – I like you so much better when you’re naked\n8(10) Sarah McLachlan - U Want Me 2\n9(13) Kings of Leon – Sex on fire\n10(15) Black Kids – Look at me\n11(5) Cut Copy – Hearts on fire\n12(17) Friendly Fires – Jump in the pool\n13(19) Oasis – The shock of the lightning\n14(7) CSS – Left behind\n15(11) Dandy Warhols- The world the people together\n16(20) Santogold – Lights out\n17(-)David Holmes – I heard wonders\n18(16) Travis - Something anything\n19(-)Tilly & The Wall – Beat control\n20(-)Vampire Weekend – Cape cod Kwassa Kwassa\nΣυνεργασία έκπληξη στο νέο δίσκο του διάσημου dj – παραγωγού με τους Jesus & Mary Chain!


Rafale: Ξεκίνησαν δοκιμές πτήσης των νέων πυρομαχικών AASM 1000 κιλών - Meta-Defense.fr\nBurst: έχουν ξεκινήσει δοκιμές πτήσης για τα νέα πυρομαχικά 1000 kg AASM\nΠριν από μερικούς μήνες, σας παρουσιάσαμε αναφέρει λεπτομερώς το νέο πρότυπο F4 του Γάλλου μαχητή Rafale, παράγεται από την Dassault Aviation. Εκτός από τις σημαντικές βελτιώσεις στους αισθητήρες, τη συνδεσιμότητα και την εφοδιαστική, το Rafale F4 έπρεπε επίσης να ενσωματώσει νέα όπλα αέρος-αέρας και αέρος-προς-έδαφος. Εάν το MICA-NG και το ανακαινισμένο SCALP βασίζονται σε γνωστά όπλα, το 1000 kg AASM που αναπτύχθηκε από τη Safran είναι πράγματι ένα εντελώς νέο πυρομαχικό.\nΕδώ και αρκετά χρόνια, τα μοντέλα του AASM-1000 εκτίθενται σε διάφορες αεροπορικές εκθέσεις και εκθέσεις. Από την έναρξη του προγράμματος F4 τον Ιανουάριο του 2019, ωστόσο, δεν υπήρξαν νέα για αυτήν τη νέα βόμβα που προορίζεται να αντικαταστήσει το GBU-24 αμερικανικής προέλευσης κάτω από τα φτερά του Rafale. Μέχρι σήμερα, ωστόσο, όταν αποκαλύφθηκε μια φωτογραφία ενός Rafale εξοπλισμένου με ένα ζευγάρι AASM-1000 σε κοινωνικά δίκτυα, ειδικά στον λογαριασμό Twitter του Defense'Aero.\nειδήσεις Κυνηγετική αεροπορία Οδηγημένες βόμβες Υποχρεώσεις πολλαπλών τομέων Γαλλία Οδηγίες λέιζερ Δορυφορική καθοδήγηση Πυραύλους εναέριου εδάφους Πυραύλους αντι-πλοίου Εκσυγχρονισμός / Αναπροσαρμογή Αδρανειακή πλοήγηση Δοκιμές και επικυρώσεις\nAASM, Στρατός αέρα και διαστήματος, Αεροσκάφη Rafale, Dassault Aviation, DGA, Εθνικό Ναυτικό, Κρόκος


Τι ισχύει με το συμβόλαιο του Μέικον και οι απολαβές του | Πράσινος Τύπος\nΤι ισχύει με το συμβόλαιο του Μέικον και οι απολαβές του\nΔημοσιεύθηκε τον προηγούμενο μήνα, στις 12:36 11/19/2021\nΑρκετός κόσμος αναρωτιέται εάν θα τον δούμε στην Ελλάδα και τη νέα χρονιά...\nΌταν μια ομάδα σαν τον Παναθηναϊκό φτάνει να έχει ρεκόρ στην Ευρωλίγκα 2-8 και μέσα σε όλα έχει έναν παίκτη με 16.5 πόντους μέσο όρο ανά ματς και 11/11 όντας διψήφιος, τότε όλα τα φώτα είναι λογικό να πέφτουν πάνω του!\nΑναφερόμαστε φυσικά στον Ντάριλ Μέικον και ο Πράσινος Τύπος σας υπενθυμίζει τι ισχύει με το συμβόλαιό του ενόψει της νέας χρονιάς.\nΓια όσους δεν το θυμούνται όταν είχε έρθει στην Ελλάδα ο Πρίφτης, ο Μέικον ήδη είχε κλείσει με συμβόλαιο το οποίο είναι πραγματική... κλοπή βάσει των όσων έχει κάνει ήδη!\nΟ Αμερικανός γκαρντ υπέγραψε το περασμένο καλοκαίρι για 1+1 με συμβόλαιο ύψους 300 χιλ. ευρώ!!! Δηλαδή ο Εξάστερος έχει καταφέρει να έχει τον νο2 σκόρερ της Ευρωλίγκας με συμβόλαιο που δεν παίρνει ούτε ο... 10ος παίκτης της Ρεάλ Μαδρίτης.\nΔείγμα του ότι έπιασε στον ύπνο αρκετό κόσμο. Όπως και να έχει το 1+1 στο μπάσκετ γενικά δεν έχει και... ιδιαίτερη αξία και συνδυαστικά με τις εμφανίσεις του Μέικον είναι δεδομένο ότι στην παρούσα φάση ο παίκτης αξίζει τουλάχιστον 800 χιλ. ευρώ και ενώ έχουμε ακόμη 24 αγωνιστικές... Οπότε εάν ο Παναθηναϊκός θα θέλει να τον κρατήσει τότε θα πρέπει να προβεί άμεσα σε αύξηση αποδοχών και επέκταση συμβολαίου!\nΥπενθυμίζουμε την ανακοίνωση της ΚΑΕ όταν είχε αποκτηθεί ο Μέικον:


Κοντά στην ΑΕΚ ο "Ντέλι" , εξελίξεις και για άσσο και ψηλό! | AekbcFans.Gr /* Custom Cookies Notification Dark */\nΚοντά στην ΑΕΚ ο "Ντέλι" , εξελίξεις και για άσσο και ψηλό!\nAdmin Τρίτη, Νοεμβρίου 03, 2015 Επεξεργασία Άρθρου\nΟ Τόμας Ντελινινκάιτις είχε αφήσει από πέρυσι εξαιρετικές εντυπώσεις με την απόδοση και τον επαγγελματισμό του στην ομάδα.Παρά το γεγονό...\nΟ Τόμας Ντελινινκάιτις είχε αφήσει από πέρυσι εξαιρετικές εντυπώσεις με την απόδοση και τον επαγγελματισμό του στην ομάδα.Παρά το γεγονός οτι η ΑΕΚ διέθετε π καλούς σκορερ ο Τόμας κατάφερε να ξεχωρίσει από το ρόστερ της περασμένης σεζόν και φέτος φαίνεται οτι θα ενισχύσει εκ νέου την ΑΕΚ εφόσον ο Σκραμπ δεν μπορεί ακόμα ανταπεξελθει στις απαιτήσεις της ομάδας.\nΗ συμφωνία βρίσκεται κοντά καθώς οι διαπραγματεύσεις είναι σε καλό σημείο, με τον Λιθουανό διεθνή guard να έχει "ψηθεί" πολύ να ξαναφορέσει την φανέλα με τον Δικέφαλο !Ο «Ντέλι» εξακολουθεί να είναι ελεύθερος, ενώ έκανε προπονήσεις στη γενέτειρά του με τη Νεπτούνας, αντίπαλο της ΑΕΚ.\nΑκόμα εξελίξεις φαίνεται πως θα έχουμε σίγουρα για την θέση του center καθώς ο Ανοσίκε δεν θα συνεχίσει στην ομάδα λόγω αγωνιστικής ανεπάρκειας, ενώ ο αντικαταστάτης του θα είναι λογικά από την αναπτυξιακή λίγκα του NBA!\nΓια την θέση του "1" εξετάζονται ορισμένες εξαιρετικές περιπτώσεις οι οποίες όμως ακόμα δεν είναι γνωστές...\nAekbcFans.Gr: Κοντά στην ΑΕΚ ο "Ντέλι" , εξελίξεις και για άσσο και ψηλό!


Στο Platamon Cup οι Κ14 και 12 του ΠΑΟΚ - PAOKFC\npaokfc.gr/Νέα/Στο Platamon Cup οι Κ14 και 12 του ΠΑΟΚ\nΣτον Πλαταμώνα θα …παρελάσουν δύο από τα τμήματα Υποδομής του ΠΑΟΚ, καθώς οι Κ14 και Κ12 θα συμμετάσχουν και φέτος στο Platamon Cup από τις 27 έως και τις 29 Οκτωβρίου.\nΣτο τουρνουά συμμετέχουν οι εξής ομάδες: ΠΑΟΚ, Ολυμπιακός, Πανιώνιος, Αρης, Μπρομαποϊκάρανα, Ηρακλής Λάρισας, Ακαδημία Πλαταμώνα, Μπέμπηδες, ΠΑΟΚ Δράμας, ΠΑΟΚ Ελπίδες Ξάνθης, Play Zone Κατερίνης, ΠΑΟΚ Κουλούρας, ΠΑΟΚ Κομοτηνής, Μαρτίου.\nΤην αποστολή της Κ14 αποτελούν οι: Δημήτριος Μοναστηρλής, Θωμάς Βρακάς, Νικόλαος Μπότης, Βασίλειος Ζαφειριάδης, Ελευθέριος Τασιούρας, Ισίδωρος Κουτσίδης, Μάριος Χρυσοβέργης, Κωνσταντίνος Θωμαϊδης, Αγγελος Ζίλος, Μάριος Σινανάι, Γεώργιος Λαζαριώτης, Ζήσης Τσίκος, Αναστάσιος Συμεωνίδης, Γεώργιος Κουλούρης, Ιωάννης Τσαλουκίδης, Ιωάννης Πιτιλάκος, Βίκτωρ Ρούμιαντσεβ, Γεώργιος Κούτσιας, Αλέξανδρος Κεδίκογλου, Μιχαήλ Παναγίδης, Λάμπρος Σμυρλής.\nΣυνοδεύουν οι προπονητές Αποστόλης Παπαβασιλείου και Βαγγέλης Αλεξόπουλος.\nΤην αποστολή της Κ12 αποτελούν οι: Στέφανος Αναστασιάδης, Κωνσταντίνος Κουτρουλίδης, Μαξιμίλιαν Σνάουτσνερ, Τρύφων Καλιόγλου, Χρήστος Παλαιολόγου, Κωνσταντίνος Πολυκράτης, Μάκης Μάγης, Παναγιώτης Τσίτσκας, Γεώργιος Τέλο, Κωνσταντίνος Χατζηγαβριήλ, Ευστάθιος Πανικίδης, Ιορδάνης Κεσίδης, Βασίλειος Παπαγεωργίου, Δημήτριος Χατζίδης, Στέφανος Τζήμας, Μάριος Καλαϊτσίδης, Γεώργιος Κούπενος, Ρομάνο Τιάγκο.\nΣυνοδεύουν οι προπονητές Γιώργος Γκούρτσας, Ανδρέας Μπαλαμπάνης, Νίκος Νικολαϊδης.


Είναι γεγονός πως, πολλές φορές ασθανόμαστε ότι το σπίτι δεν μπορεί να συμμαζευτεί ποτέ. Ένα καλό καθάρισμα, μία καλή τακτοποίηση και πάλι όμως όλα φαίνονται ακατάστατα μετά από λίγες ώρες. Ο λόγος… περισσότερα\nΚαλύτερη οργάνωση ντουλάπας\nΑν ο καθένας είχε αρκετό χώρο αποθήκευσης στις ντουλάπες, τότε μάλλον δεν θα έπρεπε να υπήρχαν διαμερίσματα κάτω των 100τμ. Αλλά επειδή πολλοί από εμάς πρέπει να μεγιστοποιήσουν κάθε τετραγωνικό… περισσότερα\n10 χρήσεις της οδοντόβουρτσας στην καθαριότητα\nΜια οδοντόβουρτσα μπορεί να χρησιμέψει και στην καθαριότητα του σπιτιού, πέραν της κλασσικής χρήστικότητας για την οποία έχει σχεδιαστεί. Το μέγεθός της, η σκληρότητα της βούρτσας και το σχήμα της… περισσότερα


Αυτόματη συμπλήρωση category meta titles στα αποτελέσματα της google - Ελληνικά [Greek] - PrestaShop Forums\nBy cubik ,\nMay 6, 2018 in Ελληνικά [Greek]\nΣτα αποτελέσματα της google εκτός από το meta title των κατηγοριών που έχω συμπλρώσει, έχει προστεθεί αυτόματα (- όνομα καταστήματος | Ιδιότητα). Στο tab του browser εμφανίζεται κανονικά το meta title που έχω γράψει στις κατηγορίες, χωρίς αυτή την προσθήκη\nΓνωρίζει κάποιος ποια ρύθμιση είναι αυτή ή σε ποιο αρχείο είναι αυτός ο κώδικας και πως απενεργοποιείται σε 1.7.3.x έκδοση;\nΜάλλον το meta title αλλάζει από τη google στην εμφάνιση των αποτελεσμάτων αν είναι μικρό.\nΥπάρχει κάποιος τρόπος να προσθέσουμε μαζικα το shοp name σε όλα τα meta titles των προϊόντων. Δηλαδή αν είναι Product 1, Product 2 να γίνει Product 1 - Shop Name, Product 2 - Shop Name κτλ.\n14 hours ago, cubik said:\nΜπορείς να το κάνεις κάνεις με ένα query στην βάση. Νομίζω κάπου το έχω γράψει στο forum.\nupdate ps_product_lang as pl\nset pl.meta_title = concat(pl.name, ' - Shopname')\nΤο παραπάνω παίρνει το όνομα του προϊόντος και προσθέτει το "- Shopname". Όπου shopname βάζεις το όνομα του καταστήματος σου.\nΑν θέλεις να βάλεις ότι είχε παλιά το meta title συν το όνομα του καταστήματος τότε\nset pl.meta_title = concat(pl.meta_title, ' - Shopname')\nΌσων αφορά το πρώτο δεν προτείνετε να το αφαιρέσεις.\nΑλλά αν θέλεις να το κάνεις η αλλαγή που πρέπει να κάνεις είναι στο template σου στο header. Ανάλογα το template πρέπει να γίνουν οι αλλαγές.\nευχαριστώ sanctusmob μια χαρά έπαιξε το query, ότι ήθελα ακριβώς!\nόσον αφορά τα meta title είναι καθαρά θέμα της google και όχι του prestashop.\nΓια παράδειγμα στα meta titles των κατηγοριών αφού πρόσθεσα και το "- Shopname" από σκέτο " Product Category" τα εμφάνισε κανονικά η google. Από ότι έχω παρατηρήσει αν είναι μικρά τα meta title προσθέτει δικά της keywords - shop name.\nΕπίσης στην αρχική σελίδα ενώ ήταν μεγάλο to title για κάποιο λόγο δεν της άρεσε της google και μου το είχε αλλάξει τελείως. Το έγραψα διαφορετικά και τώρα μου το εμφανίζει και αυτό κανονικά αλλά κάποιες φορές ανάλογα την λέξη αναζήτησης αλλάζει κ πάλι τον τρόπο εμφάνισης:\nαπό Shop Product Category 1 - Shop Product Category 2 | Shopname\nσε Shopname: Shop Product Category 1 - Shop Product Category 2\nαλλά αυτό το κάνει γενικότερα σε όλα τα site.\nEdited June 1, 2018 by cubik (see edit history)


Τετάρτη 12 ΔΕΚ 2018 14:30\nΟ Δήμος Πλατανιά περιλαμβάνεται μεταξύ των 117 δικαιούχων Δήμων από την Ελλάδα και των 2.800 Δήμων από την Ευρώπη που υπέβαλαν έγκαιρα ολοκληρωμένη πρόταση για ένταξη στο πρόγραμμα της ΕΕ #WiFi4EU και θα λάβει χρηματοδότηση ύψους 15.000 ευρώ, μέσω voucher, για τη δημιουργία νέων σημείων ασύρματης πρόσβασης στο διαδίκτυο (Wi-Fi...\nΚρήτη: Εκδήλωση για την κακοποίηση των ζώων\nΗ Πανελλαδική Φιλοζωική Περιβαλλοντική Ομοσπονδία και τα σωματεία της με την συμμετοχή της ΕΛ.ΑΣ Κρήτης και του Δικηγορικού Συλλόγου Χανίων διοργανώνει στις 15 Δεκεμβρίου και ώρα 6 μμ στο Εμπορικό Επιμελητήριο Χανίων στην Πλατεία της Αγοράς Ημερίδα-...\nΚρήτη: Παζαρεύουν στο facebook μέχρι και τη σειρά προτεραιότητας στον ΟΑΕΔ\nΜοιάζει απίστευτο, αλλά με τόσα που έχουμε δει στην Ελλάδα, μπορούμε πλέον να το πιστέψουμε και αυτό. Εξάλλου ως σήμερα έχουμε δει τους λεγόμενους «περιμενάκηδες», δηλαδή τους ανθρώπους που αναλαμβάνουν επί πληρωμή να κάθονται στην ουρά αντί για τον...\nΗράκλειο: Εκδήλωση του Μουσείου Ιατρικής αφιερωμένη στον Γιαννούλη Χαλεπά\nΑφιερωμένη στο έτος Χαλεπά η εκδήλωση του Μουσείου Ιατρικής του Παν/μίου Κρήτης στις 12 Δεκεμβρίου 2018 στο Εμπορικό Επιμελητήριο Ηρακλείου (7.00 μμ) με κεντρικό ομιλητή τον Καθηγητή Μάνο Στεφανίδη και θέμα «Ψυχική νόσος και Τέχνη». Ο γνωστός...\nΚρήτη: Συναγερμός για αγοράκι που υπέστη ανακοπή\nΣυναγερμός σήμανε στις Αρχές για ένα 8χρονο αγοράκι, το οποίο υπέστη ανακοπή στο σπίτι του και χρειάστηκε άμεση επέμβαση για να μεταφερθεί στο νοσοκομείο. Συμφωνα με πληροφορίες υπέστη την ανακοπή την ώρα που έτρωγε κάτι, πιθανότατα επειδή του «...\nΚρήτη: Τα πάντα για τις «Smart Cities»- Τις έξυπνες πόλεις του Μέλλοντος (βίντεο)\nΟ Δήμος Χανίων διοργανώνει την Τρίτη 11 Δεκεμβρίου 2018, στο Κέντρο Αρχιτεκτονικής Μεσογείου (Ενετικό Λιμάνι Χανίων) την 1η Ημερίδα Πληροφόρησης της Πράξης με τίτλο «Ανάπτυξη εφαρμογών έξυπνης πόλης σε δήμους της Κύπρου, της Κρήτης και του Βορείου...\nΚρήτη: Το ΜΑΙΧ επισκέφθηκε η Αντιπεριφερειάρχης\nΤις εγκαταστάσεις του Μεσογειακού Αγρονομικού Ινστιτούτου Χανίων επισκέφτηκε η Αντιπεριφερειάρχης Επιχειρηματικότητας, Εμπορίου & Καινοτομίας Έφη Κουτεντάκη. Η κ. Κουτεντάκη ξεναγήθηκε στις εγκαταστάσεις από τον Διευθυντή του...\nΤην ανάγκη σύνδεσης του αερολιμένα Χανίων με τον καινούργιο ΒΟΑΚ επισημαίνουν οι βουλευτές Χανίων, Βάλια Βαγιωνάκη και Αντώνης Μπαλωμενάκης σε αναφορά που κατέθεσαν προς τον Υπουργό Υποδομών και Μεταφορών, Χρήστο Σπίρτζη. Συγκεκριμένα, οι δύο...\nΚρήτη: Ενημερώθηκαν οι αγρότες για τα φυτοφάρμακα\nΑπό τη Διεύθυνση Αγροτικής Οικονομίας και Κτηνιατρικής της Περιφερειακής Ενότητας Χανιών ανακοινώνεται ότι: Ολοκληρώθηκαν σήμερα με επιτυχία οι εκδηλώσεις της Εβδομάδας Ενημέρωσης Αγροτών που πραγματοποιήθηκε για πρώτη φορά στις εγκαταστάσεις της...\nΚρήτη: Στο επίκεντρο οι Δασικοί Χάρτες\nΗ Αποκεντρωμένη Διοίκηση Κρήτης, σε συνεργασία με το Γεωτεχνικό Επιμελητήριο Ελλάδος-Παράρτημα Κρήτης, διοργανώνει εσπερίδα με θέμα "Ο Δασικός χάρτης στην Κρήτη: από την προσωρινή επίλυση στην ανάπτυξη" την Πέμπτη 3 Ιανουαρίου 2019 και ώρα 17:00...\nΚρήτη: Οι καθιζήσεις έφεραν διακοπή στην κυκλοφορία\nΑπό τη Δ/νση Τεχνικών Έργων της Περιφερειακής Ενότητας Χανίων ανακοινώνεται ότι, μετά την πρόσφατη κακοκαιρία, έχουν δημιουργηθεί σοβαρές καθιζήσεις στο οδόστρωμα του επαρχιακού δρόμου Φουρνέ – Μεσκλά, λίγο πριν την γέφυρα στην είσοδο του χωριού...\nΚρήτη: Έκλεψε 300 κιλά νάυλον!\nΣυνελήφθη χθες το μεσημέρι, σε περιοχή του Δήμου...